 Polisi ilitinga hatua hiyo baada ya kuwafunga wapinzani wao timu ya New West vikapu 62-42 katika mchezo uliochezwa uwanja wa Maisara mjini Unguja.Mchezo huo ulikuwa na ushindani kiasi na kutoa burudani tosha machoni mwa mashabiki waliohudhuria mchezo huo.Wakicheza kwa kuoneshana ubabe na tahadhari kubwa miamba hiyo ilikwenda mapumziko kwa timu ya Polisi kuongoza kwa vikapu 22-10.Timu hizo ziliendelea kushambuliana kwa zamu na Polisi kuendelea kuongoza katika robo ya tatu ambayo ilimlazimu kuimaliza kwa kuwa na vikapu 45 na wapinzani wao kufikisha 25.Timu nyingine ambazo zilitinga hatua hiyo ni timu ya African Magic, Rangers na Stone Town ambapo nusu fainali ya kwanza ilipangwa kuchezwa jana kati ya African Magic na Stone Town.